नदी के थाला के बिस्तार क्षेत्र में उपजाऊँ मैदान बाड़ें जहाँ गोहूँ के खेती होखे ला आ कई किसिम के खनिज पावल जालें। एह इलाका में प्राकृतिक गैस, नून आ पोटाश के खनन कइल जाला। वोल्गा के डेल्टा आ कैस्पियन सागर वाला इलाका एगो महत्व वाला मछरी पकरे के इलाका हवे। अस्तरखान में कैवियर (मछरी के अंडा के नूनहा अचार नियर चीज) के उत्पादन परसिद्ध हवे। वोल्गा नदी के थाला कई किसिम के प्रदूषण से परभावित बा जे में केमिकल प्रदूषण सभसे प्रमुख बाटे।